Bangininis ryklys
Bangininis ryklys (Rhincodon typus) – ryklių (Selachomorpha) antbūrio, ūsuotųjų ryklių (Orectolobiformes) būrio, monotipinės bangininių ryklių (Rhincodontidae) šeimos rūšis. . Paplitęs pasaulio atogrąžų sričių atviruose vandenynuose ir jūrose. Aptinkamas neypatingai giliai, bet retkarčiais panyra į 1800 m gylį. Gimdo 38-60 cm ilgio gyvus jauniklius. Minta zooplanktonu košdami vandenį ir nedidelėmis žuvimis. Žmonėms pavojaus nesukelia.